CELEX: C2006/237/10
Language: el
Date: 2006-09-30 00:00:00
Title: Υπόθεση C-303/06: Αίτηση για την έκδοση προδικαστικής αποφάσεως, την οποία υπέβαλε το Employment Tribunal (London South, Ηνωμένο Βασίλειο) στις 10 Ιουλίου 2006 — S. Coleman κατά Attridge Law και Steve Law

30.9.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 237/6
            
         Αίτηση για την έκδοση προδικαστικής αποφάσεως, την οποία υπέβαλε το Employment Tribunal (London South, Ηνωμένο Βασίλειο) στις 10 Ιουλίου 2006 — S. Coleman κατά Attridge Law και Steve Law
   (Υπόθεση C-303/06)
   (2006/C 237/10)
   Γλώσσα διαδικασίας: η αγγλική
   Αιτούν δικαστήριο
   Employment Tribunal (London South — Ηνωμένο Βασίλειο)
   Διάδικοι στην υπόθεση της κύριας δίκης
   
      Προσφεύγουσα: S. Coleman
   
      Καθών: Attridge Law, Steve Law
   Προδικαστικά ερωτήματα
   
               1.
            
            
               Στο πλαίσιο της απαγορεύσεως των δυσμενών διακρίσεων λόγω ειδικών αναγκών, προστατεύει η οδηγία (1) από την άμεση δυσμενή διάκριση και παρενόχληση μόνο τα πρόσωπα που είναι άτομα με ειδικές ανάγκες;
            
         
               2.
            
            
               Σε περίπτωση αρνητικής απαντήσεως στο ερώτημα (1), προστατεύει η οδηγία τους εργαζομένους οι οποίοι, μολονότι δεν είναι οι ίδιοι άτομα με ειδικές ανάγκες, αντιμετωπίζονται λιγότερο ευνοϊκά ή υφίστανται παρενόχληση λόγω της σχέσης τους με άτομα με ειδικές ανάγκες;
            
         
               3.
            
            
               Όταν ο εργοδότης μεταχειρίζεται έναν εργαζόμενο λιγότερο ευνοϊκά από ό,τι αντιμετωπίζει ή θα αντιμετώπιζε άλλους εργαζομένους, και αποδεικνύεται ότι ο λόγος για αυτή τη μεταχείριση είναι ότι ο εργαζόμενος έχει γιο με ειδικές ανάγκες τον οποίο φροντίζει, συνιστά η συμπεριφορά αυτή άμεση δυσμενή διάκριση κατά παράβαση της αρχής της ίσης μεταχείρισης που καθιερώνει η οδηγία;
            
         
               4.
            
            
               Όταν εργοδότης παρενοχλεί εργαζόμενο, και αποδεικνύεται ότι ο λόγος για αυτή τη μεταχείριση είναι ότι ο εργαζόμενος έχει γιο με ειδικές ανάγκες, τον οποίο φροντίζει, συνιστά η παρενόχληση αυτή προσβολή της αρχής της ίσης μεταχειρίσεως που καθιερώνει η οδηγία;
            
         
      (1)  Οδηγία 2000/78/ΕΚ, ΕΕ L 303, 2000.